יעקב הגר

הרב יעקב הגר (נולד בי' בתשרי ה'תשט"ז - 26 בספטמבר 1955) הוא האדמו"ר הנוכחי מסרט ויז'ניץ וחבר מועצת גדולי התורה של אגודת ישראל.

ביוגרפיה
נולד ביום הכיפורים ה'תשט"ז, לרבי אליעזר הגר האדמו"ר מסרט ויז'ניץ ולחיה צירל, בתו של הרב שלום עוזר ברוין מקריית אתא.

התחנך במוסדות החסידות, ולמד בישיבת יחל ישראל. נישא לחוה, בתו של הרב דוד מתתיהו רבינוביץ, האדמו"ר מביאלא בני ברק.

בהנהגת הקהילה
בשנת ה'תשס"א מונה לרב הקהילה. סייע לאביו בהנהגת החסידות ויצא מדי שנה לארצות הברית ולמדינות אירופה לגיוס כספים.

לאחר פטירת אביו בשנת תשע"ה (2015) מונה לאדמו"ר במקומו. בינו לבין חלק מבני משפחתו התקיימו עוד בחיי אביו מאבקי שליטה על החסידות ונכסיה, שהמשיכו גם לאחר מכן.

בשנת תשע"ו (2016) צורף כחבר למועצת גדולי התורה של אגודת ישראל.

הורה לבחורי החסידות להקפיד על ביגוד חסידי שמרני, כמו משקפיים מפלסטיק וחליפות ללא עיטורים. נחשב לבעל קו שמרני בהנהגת החסידות יותר מאביו.

צאצאיו 
 בתו טויבא אסתר נשואה לרב יואל איתמר קרויז, בנו של הרב  רב קהילת אודווארי שבברוקלין, משמש כראש כולל אברכים ברמת ויז'ניץ.
 בנו ברוך נשוי לשרה רבקה, בת רבי מנחם מנדל הגר האדמו"ר ממרכז חסידי ויז'ניץ.
 בתו יוכבד נשואה לרב מנחם מנדל דוד הגר, רב חסידי קוסוב בירושלים ובן רבי שרגא פייבוש הגר, האדמו"ר מקוסוב. בעבר כיהן כמגיד שיעור בישיבת יחל ישראל.
 בנו יחיאל יהושע נשוי לנחמה חיה, בת רבי חיים שאול טאוב, האדמו"ר ממודזיץ'.
 בנו הרב שלום עוזר נשוי לדבורה יוטא לאה, בת רבי חיים מיכאל ביברפלד, האדמו"ר מזלטיפולי-צ'ורטקוב בלונדון. מכהן כראש כולל בלונדון.

הערות שוליים

חברי מועצת גדולי התורה של אגודת ישראל
חיפה: אדמו"רים
ישראלים שנולדו ב-1955
בוגרי ישיבת יחל ישראל
אדמו"רי ויז'ניץ
רבני שכונות